CELEX: 62016TN0303
Language: lv
Date: 2016-06-14 00:00:00
Title: Lieta T-303/16: Prasība, kas celta 2016. gada 14. jūnijā – Novartis Europharm/Komisija

16.8.2016   
            
            
               LV
            
            
               Eiropas Savienības Oficiālais Vēstnesis
            
            
               C 296/24
            
         Prasība, kas celta 2016. gada 14. jūnijā – Novartis Europharm/Komisija
   (Lieta T-303/16)
   (2016/C 296/33)
   Tiesvedības valoda – angļu
   
      Lietas dalībnieki
   
   
      Prasītāja: Novartis Europharm Ltd (Camberley, Apvienotā Karaliste) (pārstāvis – C. Schoonderbeek, advokāts)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Eiropas Komisijas 2016. gada 4. aprīļa Lēmumu C(2016) 2083 final un
            
         
               —
            
            
               piespriest Eiropas Komisijai segt savus, kā arī atlīdzināt Novartis tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka Komisijas 2016. gada 4. aprīļa lēmums esot prettiesisks, jo ar to esot pārkāptas Novartis reti sastopamu slimību ārstēšanai paredzēto zāļu tirgus izņēmuma tiesības attiecībā uz tās produktu TOBI Podhaler saskaņā ar Regulas (EK) Nr. 141/2000 par zālēm reti sastopamu slimību ārstēšanai (1) 8. panta 1. punktu un neesot izpildīti šīs regulas 8. panta 3. punktā paredzētie nosacījumi, lai tiktu piešķirta atkāpe no šīm reti sastopamu slimību ārstēšanai paredzēto zāļu tirgus izņēmuma tiesībām.
            
         
               2.
            
            
               Ar otro pamatu tiek apgalvots, ka Komisijas 2016. gada 4. aprīļa lēmums esot ticis sagatavots un pieņemts, pārkāpjot “rūpības pienākumu” jeb “rūpības principu”, it īpaši tāpēc, ka neesot tikuši ņemti vērā visi atbilstīgie zinātniskie dati par konkrētajām zālēm un neesot notikusi apspriešanās ar Novartis kā zinātniskajā novērtējumā ieinteresēto personu.
            
         
      (1)  Eiropas Parlamenta un Padomes 1999. gada 16. decembra Regula (EK) Nr. 141/2000 par zālēm reti sastopamu slimību ārstēšanai (OV L 18, 22.1.2000., 1. lpp.).